n_a

Hapo zamani za kale, paliishi mzee mmoja na msichana wake. Mzee huyu
  alitambulika kama mzee Mlamlevi na msichana kwa jina Kimanzi. Kimanzi
  alikuwa mjakazi kwake Mlamlevi. Mlamlevi alikuwa bwanyenye na mwenye
  nyumba mingi. Nazo zilikuwa kubwa jaa ya bahari. Alitambulika jijini
  kote kwa utajiri wake. Mjakazi huyu alikuwa mrembo kupindukia.
  Aliumbwa akaumbika. Mlamlevi alimtamani na alitaka kumuoa. Alikuwa
  akimsaidia mara kwa mara kazi Kimanzi alichokuwa akifanya na pia
  alikuwa akimletea zawadi kemkem kila wiki. Si pete, si maua, si simu
  na vinginezo.

  Katika harakati hizo, Kimanzi alianza kumpenda kwa sababu aliona
  Mlamlevi alikuwa akipenda kumjali. Lakini macho yake yalimdanganya kwa
  sababu Mlamlevi alipomuambia kuwa alimpenda, Kimanzi alikubali na
  wakaanza maisha upya yenye furaha.

  Mlamlevi alianza kuwatamani wanawake wengine na jambo hili lilimfanya
  Kimanzi kujuta kwa nini alijipendekeza. Mlamlevi alianza kurudi
  nyumbani usiku wa manane na hii ilimfanya Kimanzi kumshuku Mlamlevi.
  Alirudi nyumbani kama amelewa chopi au chakari.

  Hii ilimfanya Kimanzi na Mlamlevi kuachana na kuchukiana kama mafuta
  na maji. Ndipo nilipogundua kuwa cha mlevi huliwa na mgema.